**NERINGOS SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL NERINGOS SAVIVALDYBĖS EKSTREMALIŲ SITUACIJŲ KOMISIJOS SUDĖTIES, NUOSTATŲ IR IŠKVIETIMO SCHEMOS PATVIRTINIMO**

2020 m. kovo 6 d. Nr. V13 – 88

Neringa

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, ir 29 straipsnio 8 dalies 2 punktu, Lietuvos Respublikos civilinės saugos įstatymo2 straipsnio 8 dalimi, 14 straipsnio 5 punktu ir Savivaldybių ekstremalių situacijų komisijų tipinių nuostatų, patvirtintų Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. balandžio 6 d. įsakymu Nr. 1-110 „Dėl Savivaldybių ekstremalių situacijų komisijų tipinių nuostatų patvirtinimo“ 2 punktu, bei Neringos savivaldybė mero 2020 m. vasario 24 d. potvarkiu Nr. V10-18 „Dėl tarybos nario delegavimo į Neringos savivaldybės ekstremaliųjų situacijų komisiją“:

1. S u d a r a u Neringos savivaldybės ekstremalių situacijų komisiją šios sudėties:

Neringos savivaldybės tarybos narys Stasys Valančius;

Neringos savivaldybės administracijos direktorius Egidijus Šakalys;

Neringos savivaldybės administracijos vyriausiasis specialistas civilinei saugai ir mobilizacijai Raimondas Žičkus;

Klaipėdos apskrities vyriausiojo policijos komisariato Neringos policijos komisariato vadovas;

Klaipėdos apskrities priešgaisrinės gelbėjimo valdybos Neringos priešgaisrinės gelbėjimo tarnybos viršininkas;

Valstybinės sienos apsaugos tarnybos prie Vidaus reikalų ministerijos pakrančių apsaugos rinktinės Neringos užkardos vadas;

Kuršių nerijos nacionalinio parko direktorius;

Uždarosios akcinės bendrovės „Neringos vanduo“ direktorius;

Uždarosios akcinės bendrovės „Neringos energija“ direktorius;

Biudžetinės įstaigos „Paslaugos Neringai“ direktorius;

Viešosios įstaigos Neringos Pirminės sveikatos priežiūros centro direktorius;

Klaipėdos valstybinės maisto ir veterinarijos tarnybos viršininkas;

2. S k i r i u:

2.1. Neringos savivaldybės ekstremalių situacijų komisijos pirmininku – Neringos savivaldybės administracijos direktorių Egidijų Šakalį,

2.2. Neringos ekstremaliųjų situacijų komisijos pirmininko pavaduotoju – Neringos savivaldybės administracijos vyriausiąjį specialistą civilinei saugai ir mobilizacijai Raimondą Žičkų.

3. T v i r t i n u:

3.1. Neringos savivaldybės ekstremaliųjų situacijų komisijos nuostatus (pridedama);

3.2. Neringos savivaldybės ekstremaliųjų situacijų komisijos iškvietimo schemą (pridedama).

4. P a n a i k i n u Neringos savivaldybės administracijos direktoriaus 2017 m. rugpjūčio 31 d. Nr. V13 – 539 „Dėl Neringos savivaldybės ekstremalių situacijų komisijos sudėties, nuostatų ir iškvietimo schemos patvirtinimo“.

Administracijos direktorius Egidijus Šakalys

Raimondas Žičkus

2020-02-24